Վանաձորը՝ հյուրընկալ քաղաք
Channel: MediaClub NGO
Date: 04/09/2022

«Միգրացիան՝ ազդեցություններն ու հետևանքները Լոռու մարզում» ծրագրի շրջանակներում զրուցել ենք Մոսկվայից Հայաստան եկած Ստանիսլավ Տերլյակովի հետ․ 

Ռուս-Ուկրաինական պատերազմը շատերի հետ նաև Ստանիսլավ Տերլյակովին ստիպեց, որ թողնի հայրենի երկիրը․

Ստանիսլավը Մոսկվայից կնոջ հետ 2 ամիս առաջ է եկել Վանաձոր․ ուսումնասիրել է Վանաձորի եղանակային պայմանները, բնությունը և հենց դա էլ նրանց Վանաձոր է բերել․ վարձով բնակարան են գտել և երիտասարդ ամուսիններն արդեն մատածում են, որ այստեղ էլ կշարունակեն ապրել․

Ստանիսլավը IT ոլորտի մասնագետ է, իր աշխատավայրն այնտեղ է, որտեղ իր համակարգիչն է․

Ստանիսլավը, թեև գիտի, որ շատ ռուսներ են բնակություն հաստատել Հայաստանում և մասնավորապես Վանաձորում, բայց դեռևս չի հասցրել շփվել նրանց հետ և նոր ընկերներ ձեռք բերել։ Դժվարանում է ասել, թե ինչ խնդիրներ կարող են ունենալ այստեղ իր հայրենակիցները․ եթե փաստաթղթերդ նորմալ են, ամեն ինչ շատ արագ է կազմակերպվում, ասում է նա, թեև ինքը ստիպված է լինելու առաջիկայում հենց փաստաթղթերի հետ կապված, հետ գնալ ՌԴ․

Արշավներ են սիրում, կնոջ հետ արդեն մի քանի տեղեր եղել են, բայց բախվել են տրանսպորտային խնդիրների։ 
-Տաքսի գտնելն այստեղ խնդիր է, հաճախ տաքսիները չեն գալիս քո նշած վայրը,-ասում է նա,-դրա համար էլ, որոշել է մեքենա վարել սովորել․ մասնակցում է իքս-դռայվ ավտոդպրոցի դասընթացներին։

Իսկ առաջիկայում էլ որոշել են միանալ հայերենի ուսուցման դասընթացներին․
-Պետք է սովորել հայերեն, չէ որ այստեղ ենք ապրում, ասում է նա։  Իսկ մինչ այդ իր մայրենիով է բնութագրում Հայաստանը․

Տերլյակով ամուսինները հասցրել են արդեն սիրել Հայաստանը, պատմում են, որ առաջին իսկ օրվանից հանդիպել են հայերի ջերմ, հյուրասեր և հյուրընկալ վերաբերմունքին։ Սիրում են զբոսնել նաև Վանաձորի փողոցներով, իսկ ուսապարկն իր անբաժանելի ընկերն է, որի մեջ միշտ նաև թափառող կենդանիների համար կեր կա։

Միգրացիան նպաստում է նաև տվյալ երկրի, տարածքի, համայնքի տնտեսության զարգացմանը․․․